
	Autors

	1.
	Noteikumu projekts
4. Par jaunatnes darbinieku pašvaldībā ir tiesīga strādāt persona, kura:
	Iebildums
Aicinām daļu no mācību teorētiskās bāzes paredzēt attālinātā formātā, kas veicinātu plašāku jaunatnes darbinieku iesaisti mācībās. 
Piedāvātā redakcija
-
	Linda Romele (LBAS)

	2.
	Noteikumu projekts
4.1. ir pašvaldībā nodarbināts jaunatnes darbinieks un publiskajā vai privātajā sektorā ir bijusi tādās darba tiesiskajās attiecībās, kas atbilst darba ar jaunatni jomai Jaunatnes likuma 2. panta otrās daļas un 5. panta otrās daļas 1. punkta izpratnē, vismaz piecus gadus un ir ieguvusi sestā līmeņa profesionālo kvalifikāciju;
	Iebildums
Lūdzam skaidrot, kāpēc jaunatnes darbiniekam ir nepieciešama vismaz piecu gadu pieredze. Arodbiedrību ieskatā tas ir pārāk ilgs laika posms un darba pieredzi jaunatnes darbinieks var apliecināt arī, piemēram, ar trīs gadu pieredzi. Aicinām apsvērt arī brīvprātīgā darba pieredzi kā līdzvērtīgu jaunatnes darbinieka darba pieredzei.
Piedāvātā redakcija
-
	Linda Romele (LBAS)

	3.
	Noteikumu projekts
4.3. apgūst vai ir apguvusi jaunatnes darbinieku mācību programmu ne mazāk kā 150 akadēmisko stundu apjomā saskaņā ar šo noteikumu V nodaļu;
	Iebildums
Aicinām 4.3. punktu izteikt šādā redakcijā: 
" 4.3. apgūst vai ir apguvusi, vai plāno apgūt turpmāko divu gadu laikā jaunatnes darbinieku mācību programmu ne mazāk kā 150 akadēmisko stundu apjomā saskaņā ar šo noteikumu V nodaļu;"
Piedāvātā redakcija
-
	Linda Romele (LBAS)

	4.
	Noteikumu projekts
5. Atbilstību šo noteikumu 4.1. apakšpunktā noteiktajām jaunatnes darbinieka pamatkompetenču prasībām apstiprina Izglītības un zinātnes ministrijas (turpmāk – ministrija) apliecinājums par personas profesionālo pienākumu pildīšanai nepieciešamo pamatkompetenču apguvi darba ar jaunatni jomā (turpmāk – apliecinājums).
	Iebildums
Lūdzam skaidrot, ko sevī ietver pamatkompetences. Aicinām anotācijā skaidri norādīt pamatkompetenču tvērumu. 
Piedāvātā redakcija
-
	Linda Romele (LBAS)

	5.
	Noteikumu projekts
20. Mācību programmas īstenotājs jaunatnes lietu speciālistu mācību programmas pasniedzēju sarakstu saskaņo ar ministriju. Ministrijai ir tiesības nesaskaņot pasniedzēju sarakstu, ja tajā iekļauto personu izglītība vai praktiskā pieredze neatbilst šo noteikumu 18. un 19. punktā minētajām prasībām.
	Iebildums
Aicinām skaidrot, kāpēc jaunatnes lietu speciālistu mācību programmas pasniedzēju sarakstu saskaņo ar ministriju, tas ir lieks birokrātisks posms visā procesā.
Piedāvātā redakcija
-
	Linda Romele (LBAS)

	6.
	Noteikumu projekts
21. Jaunatnes darbinieks viena gada laikā no dienas, kad viņš ir stājies amatā vai pieņemts darbā pašvaldībā, apgūst jaunatnes darbinieku mācību programmu ne mazāk kā 150 akadēmisko stundu apjomā.
	Iebildums
Ja jaunatnes darbinieks ir nodarbināts NVO, vai konkrētajam jaunatnes darbiniekam ir jāapgūst jaunatnes darbinieku mācību programmu ne mazāk kā 150 akadēmisko stundu apjomā? Apstiprinājuma gadījumā lūdzam norādīt finansējuma avotu, lai pieņemšanas darbā nosacījumi būtu vienlaicīgi gan pašvaldībās, gan NVO.
Piedāvātā redakcija
-
	Linda Romele (LBAS)

	7.
	Noteikumu projekts
23. Mācību programmas īstenotājs jaunatnes darbinieku mācību programmu, mācību programmas apguves kritērijus un mācību programmas pedagogu sarakstu saskaņo ar ministriju.
	Iebildums
Tāpat kā 20.punktā, aicinām skaidrot, kāpēc jaunatnes darbinieku mācību programmas pedagogu saraksts jāsaskaņo ar ministriju. 
Piedāvātā redakcija
-
	Linda Romele (LBAS)

	8.
	Noteikumu projekts
32. Noteikumi stājas spēkā 2026. gada 1. jūlijā.
	Iebildums
Aicinām precizēt, vai visiem jaunatnes lietu speciālistiem un jaunatnes darbiniekiem ir jāapgūst mācību programma vienlaicīgi? Aicinām ieviest pakāpenisku noteikumu īstenošanu.
Piedāvātā redakcija
-
	Linda Romele (LBAS)

	9.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Anotācijā ir norādītas prasības attiecībā uz jaunatnes darbinieku pamatkompetencēm – kuros gadījumos persona ir tiesīga strādāt pašvaldībā par jaunatnes darbinieku. Uzlabojot darbinieku kompetenci, būtu jāmainās arī atalgojumam. Tāpēc aicinām papildināt anotāciju, nosakot, ka būtu jāveic grozījumi "Valsts un pašvaldību institūciju amatpersonu un darbinieku atlīdzības likumā", pārskatot jaunatnes darbinieku mēnešalgu grupu atbilstoši jaunajām kvalifikācijas prasībām.
Piedāvātā redakcija
-
	Linda Romele (LBAS)



